Predkladacia správa

            Diplomatickou nótou č. 042/05-DND zo dňa 8. novembra 2005 požiadalo Veľvyslanectvo Kanady v Poľskej republike Ministerstvo zahraničných vecí Slovenskej republiky o povolenie preletov vojenskej leteckej techniky Kanady cez územie Slovenskej republiky, vrátane pristávania na území Slovenskej republiky,  v období do 31. decembra 2006 na účely bilaterálnych návštev, doplnenia pohonných hmôt, cvičných letov, účasti na leteckých predstaveniach, cvičeniach a pod.
	
 O prechode zahraničných ozbrojených síl cez územie Slovenskej republiky rozhoduje podľa článku 119 písm. o) Ústavy Slovenskej republiky vláda Slovenskej republiky.
 
Materiál nemá finančný, ekonomický, environmentálny vplyv, ani vplyv                     na zamestnanosť a podnikateľské prostredie.
            
          Materiál bol predmetom medzirezortného pripomienkového konania a predkladá sa na rokovanie vlády bez rozporov. Vyhodnotenie pripomienkového konania je súčasťou predkladaného materiálu.